Diari Oficial de la Generalitat Valenciana


Sumari del DOGV 7089, del 14-08-2013 (2013/8264)

Notificació a les persones interessades en l'expedient de declaració d'hereus abintestat número 314/07 ABI.
-----------------------------------------------------------------------------------------------------------

### Dades del document

Número de DOGV
:   7089

Data del DOGV
:   14-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8264


Organisme emissor
:   Conselleria d'Hisenda i Administració Pública

Tipus de document
:   Anunci

Notificació a les persones interessades en l'expedient de declaració d'hereus abintestat número 314/07 ABI. [2013/8264]  
Notificació de la Direcció General de Patrimoni, de la Conselleria d'Hisenda i Administració Pública, a Vicenta Puchades Llorca, d'acord amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Atés que s'ha intentat la notificació expressa a Vicenta Puchades Llorca, però com que esta no s'ha pogut practicar en l'últim domicili conegut, carrer de València, número 63, 2-3, d'Alginet, i en virtut del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà d'este anunci s'hi notifica l'escrit de la Direcció General de Patrimoni de la Conselleria d'Hisenda i Administració Pública, de 28 de març de 2013, el text íntegre del qual és el següent:  
  
«Per mitjà del seu escrit de data 9 de novembre de 2007 es va comunicar a esta Administració la defunció sense testar i sense hereus coneguts de Dolores Carrascosa Bosch. A la vista de la comunicació efectuada, es va tramitar l'expedient per a la declaració d'hereus abintestats a favor de la Generalitat respecte de l'herència de la senyora Carrascosa Bosch.  
Després de la tramitació del procediment judicial oportú, la Generalitat ha sigut declarada hereua abintestada de Dolores Carrascosa Bosch, en virtut de la interlocutòria del Jutjat de Primera Instància núm. 21 de València, de data 20 d'abril de 2012.  
En el seu escrit de denúncia de l'abintestat mencionat, en el paràgraf primer, es va fer referència a una sèrie de factures que, en principi, cabria considerar a càrrec de l'herència de la difunta senyora Carrascosa com a gastos de sepeli i que estarien pendents de pagar pels hereus.  
  
Amb l'objectiu de reconéixer, si és el cas, el dret a pagar els gastos per compte d'altri efectuats, se sol·licita que, com a complement a la documentació remesa en el seu moment, es remeta la documentació justificativa de què les factures remeses es van meritar en relació al sepeli de Dolores Carrascosa Bosch.  
No obstant això, s'ha pogut comprovar que la causant era propietària d'un immoble siti en el carrer de l'Arquebisbe Sanchis, núm. 93, d'Alginet. S'ha sol·licitat informació registral sobre este immoble i s'ha posat de manifest que hi figura en l'actualitat inscrit a favor de Salvador, José, María, Teresa, Dolores Carrascosa Bosch i a favor de Vicente Llorca Lozano.  
A la vista del que s'ha expressat anteriorment, i davant de la necessitat de formalitzar la inscripció d'este immoble a favor de la Generalitat per a posteriorment tramitar-ne l'alienació, se sol·licita, en compliment del que disposa l'article 62, de la Llei 33/2003, de 3 de novembre, del Patrimoni de les Administracions Públiques, la seua col·laboració en el sentit que se sol·licita que s'informe sobre si Dolores Carrascosa Bosch va acceptar o no, si és el cas, l'herència dels seus germans i marit.»  
I perquè servisca de notificació a Vicenta Puchades Llorca, s'expedix este edicte.  
  
València, 27 de maig de 2013.- El director general de Patrimoni: Miguel Sánchez Ferrer.